วรรณขายกองทุนตราสารหนี้3ปีจ่ายปีละ2.8-3.0%
บลจ.วรรณเปิดเสนอขายหน่วยลงทุนครั้งแรกของกองทุนเปิดวรรณตราสารหนี้ 3Y/1 (1FIX3Y/1) ระหว่างวันที่ 4-12 พ.ค. 53 ในราคาหน่วยลงทุนละ 10 บาท &nbsp;นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ&nbsp; เปิดเผยว่า บลจ.วรรณ จะเปิดเสนอขายหน่วยลงทุนครั้งแรกของกองทุนเปิดวรรณตราสารหนี้ 3Y/1 (1FIX3Y/1) ระหว่างวันที่ 4-12 พ.ค. 53 ในราคาหน่วยลงทุนละ 10 บาท เพื่อเป็นทางเลือกสำหรับผู้ลงทุนที่ต้องการล็อคผลตอบแทนในระยะยาว และเพื่อเพิ่มโอกาสรับผลตอบแทนที่สูงกว่าดอกเบี้ยเงินฝาก พันธบัตร หรือตราสารหนี้ภาครัฐ โดยกองทุนเปิด 1FIX3Y/1 คาดว่าจะลงทุนในตราสารหนี้ภาครัฐ และตราสารหนี้ภาคเอกชนที่มีอันดับความน่าเชื่อถือตั้งแต่ A- ขึ้นไป เช่น พันธบัตรรัฐบาลไทย หุ้นกู้ บมจ.อยุธยา แคปปิตอล ออโต้ ลีส (A+) หุ้นกู้ บมจ.พฤกษา เรียลเอสเตท (A-) หุ้นกู้ บมจ.เหมราชพัฒนาที่ดิน (A-) เป็นต้น ผู้ลงทุนสามารถลงทุนด้วยเงินเริ่มต้นเพียง 10,000 บาท โดยคาดหวังอัตราผลตอบแทนประมาณ 2.8-3.0% ต่อปี &nbsp;กองทุนเปิดวรรณตราสารหนี้ 3Y/1 มีอายุโครงการประมาณ 3 ปี โดยกองทุนจะลงทุนในตราสารแห่งหนี้ที่มีคุณภาพและให้ผลตอบแทนที่เหมาะสม เช่น พันธบั
3 พ.ค. 2553

บลจ.วรรณเปิดเสนอขายหน่วยลงทุนครั้งแรกของกองทุนเปิดวรรณตราสารหนี้ 3Y/1 (1FIX3Y/1) ระหว่างวันที่ 4-12 พ.ค. 53 ในราคาหน่วยลงทุนละ 10 บาท  นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ  เปิดเผยว่า บลจ.วรรณ จะเปิดเสนอขายหน่วยลงทุนครั้งแรกของกองทุนเปิดวรรณตราสารหนี้ 3Y/1 (1FIX3Y/1) ระหว่างวันที่ 4-12 พ.ค. 53 ในราคาหน่วยลงทุนละ 10 บาท เพื่อเป็นทางเลือกสำหรับผู้ลงทุนที่ต้องการล็อคผลตอบแทนในระยะยาว และเพื่อเพิ่มโอกาสรับผลตอบแทนที่สูงกว่าดอกเบี้ยเงินฝาก พันธบัตร หรือตราสารหนี้ภาครัฐ โดยกองทุนเปิด 1FIX3Y/1 คาดว่าจะลงทุนในตราสารหนี้ภาครัฐ และตราสารหนี้ภาคเอกชนที่มีอันดับความน่าเชื่อถือตั้งแต่ A- ขึ้นไป เช่น พันธบัตรรัฐบาลไทย หุ้นกู้ บมจ.อยุธยา แคปปิตอล ออโต้ ลีส (A+) หุ้นกู้ บมจ.พฤกษา เรียลเอสเตท (A-) หุ้นกู้ บมจ.เหมราชพัฒนาที่ดิน (A-) เป็นต้น ผู้ลงทุนสามารถลงทุนด้วยเงินเริ่มต้นเพียง 10,000 บาท โดยคาดหวังอัตราผลตอบแทนประมาณ 2.8-3.0% ต่อปี  กองทุนเปิดวรรณตราสารหนี้ 3Y/1 มีอายุโครงการประมาณ 3 ปี โดยกองทุนจะลงทุนในตราสารแห่งหนี้ที่มีคุณภาพและให้ผลตอบแทนที่เหมาะสม เช่น พันธบัตร ตั๋วเงินคลัง และตราสารหนี้ที่ได้รับการจัดอันดับความน่าเชื่อถือจากสถาบันจัดอันดับความน่าเชื่อถือที่ได้รับการยอมรับจากสำนักงานคณะกรรมการ ก.ล.ต. กองทุนฯ นี้มีลักษณะพิเศษคือจะรับซื้อคืนหน่วยลงทุนโดยอัตโนมัติปีละไม่เกิน 4 ครั้ง กองทุนนี้มีมูลค่าโครงการ 400 ล้านบาท นายมนรัฐกล่าวเพิ่มเติมว่า กองทุนเปิด 1FIX3Y/1 จะทำการขายคืนหน่วยลงทุนอัตโนมัติให้กับผู้ถือหน่วยประมาณปีละสองครั้ง เพื่อให้ผู้ลงทุนได้รับผลตอบแทนเป็นรายงวดคล้ายกับการได้รับดอกเบี้ยจากธนาคาร หรือจากการลงทุนในหุ้นกู้โดยตรง ผลตอบแทนที่ได้รับนี้ไม่ต้องเสียภาษี (สำหรับบุคคลธรรมดา) ทำให้ผู้ลงทุนได้รับผลตอบแทนเต็มเม็ดเต็มหน่วย ถึงแม้ว่าแนวโน้มอัตราดอกเบี้ยนโยบายของไทยมีโอกาสที่จะปรับขึ้นในช่วงครึ่งปีหลังประมาณ 0.50-0.75% โดยคาดว่า ณ สิ้นปี อัตราดอกเบี้ยนโยบายของไทยจะอยู่ที่ระดับ 1.75-2.00% ขณะที่ธนาคารพาณิชย์คาดว่าจะมีการปรับขึ้นอัตราดอกเบี้ยเงินฝากและอัตราดอกเบี้ยเงินกู้ประมาณ 0.25-0.50% โดยคาดว่าอัตราดอกเบี้ยเงินฝากประจำ 1 ปี ณ สิ้นปี จะอยู่ที่ระดับ 1.0-1.25% ดังนั้น ถือเป็นทางเลือกที่ดีสำหรับการลงทุนในปัจจุบันที่ผู้ลงทุนมีโอกาสที่จะล็อคผลตอบแทนในระยะยาว โดยคาดว่ากองทุนเปิด 1FIX3Y/1 จะได้รับการตอบรับที่ดีจากผู้ลงทุนเป็นจำนวนมาก สำหรับผู้สนใจลงทุนสอบถามรายละเอียดเพิ่มเติมได้ที่ บูธ บลจ.วรรณ บูธ A14-A15  ในงาน Money Expo 2010 ระหว่างวันที่ 6-9 พ.ค.53 ณ Hall A ศูนย์ประชุมแห่งชาติสิริกิติ์ โดยรับ Relaxing Bull pillow 1 ใบ เมื่อลงทุนในกองทุนที่มีนโยบายลงทุนในหุ้น ตั้งแต่ 20,000 บาท ขึ้นไป หรือ ลงทุนในกองทุนที่มีนโยบายลงทุนในตราสารหนี้ ตั้งแต่ 40,000 บาทขึ้นไป